CELEX: 52017PC0900
Language: hu
Date: 2017-11-22
Title: Javaslat AZ EURÓPAI PARLAMENT ÉS A TANÁCS HATÁROZATA a rendkívüli tartalék 2017. évi igénybevételéről szóló, 2016. december 14-i (EU) 2017/344 európai parlamenti és tanácsi határozat módosításáról

EURÓPAI BIZOTTSÁG
            Brüsszel, 2017.11.22.
            COM(2017) 900 final
            Javaslat
            AZ EURÓPAI PARLAMENT ÉS A TANÁCS HATÁROZATA
            a rendkívüli tartalék 2017. évi igénybevételéről szóló, 2016. december 14-i (EU) 2017/344 európai parlamenti és tanácsi határozat módosításáról
            
               
         
         
            
               INDOKOLÁS
            
            
               1.A JAVASLAT HÁTTERE
            
            
               
                  Az Európai Parlament és a Tanács 2016. december 14-én arról határozott, hogy a migrációs, menekültügyi és biztonsági válságból eredő szükségletek fedezése céljából 2017-ben igénybe veszi a rendkívüli tartalékot, úgy, hogy az EU 2017. évi általános költségvetésében szereplő kötelezettségvállalási előirányzatokat a 3. fejezetre és a 4. fejezetre meghatározott felső határokat (1167 millió EUR illetve 730 millió EUR) túllépve megemeli. 
               
               
                  A határozat rögzíti továbbá a 2017-ben, 2018-ban és 2019-ben igénybe vett összeg ellentételezését. Tekintettel arra, hogy növelni kell a rugalmasságot a 2018. évi költségvetésben, a Bizottság javasolja a 2017. évi igénybevételről szóló határozat módosítását és az ellentételezési profil kiigazítását az 5. fejezetben 2018-ban ellentételezett összeg 570 millió EUR-ról 318 millió EUR-ra való csökkentése, valamint ennek megfelelően 252 millió EUR összegű ellentételezésnek az 5. fejezetbe 2020-ban történő bevezetése céljából. Ez nem változtatja meg az igénybe vett és ellentételezett teljes összeget.
               
            
            
                
            
            
               Javaslat
            
            
               AZ EURÓPAI PARLAMENT ÉS A TANÁCS HATÁROZATA
            
            
               a rendkívüli tartalék 2017. évi igénybevételéről szóló, 2016. december 14-i (EU) 2017/344 európai parlamenti és tanácsi határozat módosításáról
            
            
               AZ EURÓPAI PARLAMENT ÉS AZ EURÓPAI UNIÓ TANÁCSA,
            
            
               tekintettel az Európai Unió működéséről szóló szerződésre,
            
            
               tekintettel az Európai Parlament, a Tanács és a Bizottság közötti, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló, 2013. december 2-i intézményközi megállapodásra
                  1
                és különösen annak 14. pontja második albekezdésére,
            
            
               tekintettel az Európai Bizottság javaslatára,
            
            
               mivel:
            
            
               (1)A 2014–2020-as időszakra vonatkozó többéves pénzügyi keretről szóló 1311/2013/EU, Euratom tanácsi rendelet
                  2
                13. cikke szerint az Unió bruttó nemzeti jövedelmének legfeljebb 0,03 %-át kitevő rendkívüli tartalékot kell képezni.
            
            
               (2)Az említett rendelet 6. cikkének megfelelően a Bizottság kiszámította a rendkívüli tartalék 2017-re vonatkozó maximális összegét
                  3
               .
            
            
               (3)Az Európai Parlament és a Tanács 2017-ben igénybe vette a rendkívüli tartalékot a kötelezettségvállalások felső határaként rögzített 1 906 150 960 EUR összeg feletti finanszírozás lehetővé tétele céljából, mely összegből 1 176 030 960 EUR a 3. fejezetet (Biztonság és uniós polgárság) érinti.
            
            
               (4)A 2018. évi költségvetésben növelni kell a rugalmasságot, ezért a 2017-ben igénybe vett rendkívüli tartalék ellentételezése kiigazításra kerül az 5. fejezetben 2018-ban ellentételezett összeg csökkentése és ennek megfelelő összegű ellentételezésnek az 5. fejezetbe 2020-ban történő bevezetése céljából, 
            
            
            
               ELFOGADTA EZT A HATÁROZATOT: 
            
         
         
            
               1. cikk
            
            
            
               A rendkívüli tartalék 2017. évi igénybevételéről szóló, 2016. december 14-i (EU) 2017/344 európai parlamenti és tanácsi határozat 2. cikke a következőképpen módosul:
            
            
               a)Az első bekezdésben a „2019-es” helyébe a „2020-as” lép.
            
            
               b)A b) pont helyébe a következő szöveg lép:
            
            
               „b) 2018: 5. fejezet (Igazgatás): 318 000 000 EUR;”
            
            
               c)A cikk a következő d) ponttal egészül ki:
            
            
               „d) 2020: 5. fejezet (Igazgatás): 252 000 000 EUR.”
            
            
            
               2. cikk
            
            
               Ez a határozat az Európai Unió Hivatalos Lapjában való kihirdetését követő napon lép hatályba.
            
            
               Kelt Brüsszelben, -án/-én.
            
            
               
                  az Európai Parlament részéről
                        a Tanács részéről
               
               
                  az elnök
                        az elnök
               
            
         
         
            
                  
                     (1)
                  
                        HL C 373., 2013.12.20., 1. o.
               
               
                  
                     (2)
                  
                        HL L 347., 2013.12.20., 884. o.
               
               
                  
                     (3)
                  
                        A Bizottság közleménye (2016. június 30.) a Tanácsnak és az Európai Parlamentnek – A pénzügyi keret 2017-re vonatkozó technikai kiigazítása a GNI alakulásának megfelelően (COM(2016) 311).